**Παράρτημα του ΣΙΕΛ της ΙΟΝΙΟΥ Σχολής**

Αθήνα 4/7/2020

Το Παράρτημα του ΣΙΕΛ της ΙΟΝΙΟΥ Σχολής πληροφορήθηκε την αιφνιδιαστική κίνηση της Υπουργού Παιδείας να καλέσει την Ο.Ι.Ε.Λ.Ε. σε προσχηματικό «διάλογο» **εντός 24 ωρών** με αντικείμενο το ήδη έτοιμο νομοσχέδιο για την ιδιωτική εκπαίδευση.

Η επιλογή της Κας Υπουργού αποτελεί μία σοβαρή αντιδημοκρατική διολίσθηση σε πρακτικές άλλων εποχών, που οδήγησαν σε πλήρη απορρύθμιση την Ιδιωτική Εκπαίδευση με σοβαρό αντίκτυπο στην ποιότητα τόσο του παρεχόμενου εκπαιδευτικού έργου όσο και των τίτλων σπουδών.

Το Παράρτημα του ΣΙΕΛ της ΙΟΝΙΟΥ Σχολής συμμερίζεται πλήρως τις ανησυχίες και τις ενστάσεις της Ο.Ι.Ε.Λ.Ε. και δηλώνει ότι βρίσκεται στο πλευρό της Ομοσπονδίας στον αγώνα υπεράσπισης των δικαιωμάτων των μαθητών, των γονέων και των εκπαιδευτικών αλλά κυρίως στην υπεράσπιση της ποιότητας της Εκπαιδευτικής Λειτουργίας.

Για την Διοικούσα Επιτροπή του ΣΙΕΛ ΙΟΝΙΟΥ Σχολής

Ο Πρόεδρος

Κώστας Γεωργακόπουλος